Oligotomidae

Aposthonia
 Haploembia
 Oligotoma

Oligotomidae er en familie  med insekter innen ordenen spinnfotinger.  De fleste av disse spinnfotingene finnes i Asia og Australia, men gruppen forekommer også i middelhavsområdet og Afrika.

 Utseende 
Som alle spinnfotinger er de lange og slanke insekter med korte bein og store spinnkjertler på framføttene. Hodet er middelsstort og ovalt, fasettøynene runde, antennene trådformede og omtrent så lange som hode + thorax. Beina er forholdsvis lange og slanke.

 Levevis 
Oligotomidae kan finnes i mange ulike miljøer, fra ørken til regnskog. De lager gjerne silke-galleriene sine i sprekker i bark, bergsprekker, mellom lav eller i jorden. 

 Utbredelse 
Familien er utbredt i tropiske områder av Asia og Australia, dessuten finnes slekten Haploembia i Sør-Europa og Afrika. Noen få arter er dessuten spredt med mennesker til Nord-Amerika.

 Systematisk inndeling 
Man kjenner ca. 200 arter og 6 slekter, men bare tre slekter og snaut 60 arter er foreløpig beskrevet.

 Insekter, Hexapoda
 Egentlige insekter, Dicondylia
 "Nyvinger", Neoptera
 Ordenen spinnfotinger, Embioptera (Embidiina)
 Familien Oligotomidae
 Slekten Aposthonia Krauss, 1911 – mest artsrike slekt, 21 beskrevne arter, tallrike ubeskrevne
 Slekten Haploembia – Afrika og middelhavsområdet, 10 beskrevne arter. I Europa:
 Haploembia palaui Stefani, 1955 – Spania
 Haploembia solieri (Rambur, 1842) – vidt utbredt i middelhavsområdet, også på Kanariøyene
 Slekten Oligotoma Westwood, 1837 – 25 beskrevne arter

 Kilder 
 Australian Faunal Directory, Oligotomidae
 Liste over verdens spinnfotinger

 Eksterne lenker 

 Norsk entomologisk forening – Norsk entomologisk forening, En forening for og om Insekter.
 Bildegalleri over nordamerikanske arter

Kategori:spinnfotinger